Publication: Magyar Közlöny
Issue: MK-2010-138 (Year: 2010, Number: 138)
Era: contemporary
Section: 1993. évi XCIII. törvény 87. § 5. pontjában foglaltakat tekintette irányadónak, mely szerint munkahely „minden olyan
Paragraph Index: 458

6. Az Országos Választási Bizottság álláspontja szerint az ajánlószelvény a jelölt/lista bejelentését követõen is gyûjthetõ, függetlenül attól, hogy olyan jelöltrõl/listáról van-e szó, akit/amit már nyilvántartásba vettek vagy nyilvántartásba vételi kérelmét elutasították. Az ajánlások a jelölt-, illetve listaállításra nyitva álló határidõn belül adhatók le az illetékes választási bizottság részére. Amennyiben a jelölt/lista nyilvántartásba vételét a szükségesnél kevesebb számú ajánlás miatt tagadta meg a választási bizottság, ugyanazon jelölt/lista ismételt bejelentése esetén az érvényes ajánlások számába a korábban és az átadás után – a fenti határidõn belül – tovább gyûjtött összes érvényes ajánlószelvényt bele kell számolni. Amennyiben a jelöltet/listát a választási bizottság nyilvántartásba vette, a választási iroda a pótlólag benyújtott ajánlószelvényeket – tekintettel arra, hogy azok ellenõrzése a jelölt/lista nyilvántartásba vételéhez a továbbiakban már nem szükséges – megõrzésre átveszi, ám azokat nem ellenõrzi. Amennyiben a jelölt/lista nyilvántartásba vételének jogerõre emelkedését követõen más jelölt/lista nyilvántartásba vétele érdekében nyújtanak be olyan ajánlószelvényeket, melyek a Ve. 50. § (3) bekezdésében foglalt ok következtében érvénytelennek minõsülnek, ez nem eredményezi a már jogerõsen nyilvántartásba vett jelölt/lista nyilvántartásból való törlését. Amennyiben azonban a nyilvántartásba vételrõl szóló döntés még nem emelkedett jogerõre, a döntés megváltoztatása a jogorvoslati eljárás során lehetséges.

Source: https://magyarkozlony.hu/hivatalos-lapok/4e7c8d460934ea618b37a5e636fa9441f498c07a/dokumentumok/8a862b863686478844b7d249cd3db711819b181d/letoltes